พระราชกฤษฎีกาจัดตั้งเทศบาลตำบลบ้านไผ่จังหวัดขอนแก่นพ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๑๒ มิถุนายน พ.ศ. ๒๕๒๔เป็นปีที่ ๓๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลบ้านไผ่อำเภอบ้านไผ่ จังหวัดขอนแก่น ขึ้นเป็นเทศบาลตำบลอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ.๒๔๙๕ และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลบ้านไผ่จังหวัดขอนแก่น พ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลบ้านไผ่อำเภอบ้านไผ่ จังหวัดขอนแก่น ขึ้นเป็นเทศบาลตำบล มีชื่อว่า เทศบาลตำบลบ้านไผ่จังหวัดขอนแก่นมาตรา ๔ให้กำหนดเขตเทศบาลตำบลบ้านไผ่ จังหวัดขอนแก่น ไว้ดังนี้ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากศูนย์กลางทางหลวงจังหวัดหมายเลข ๒๐๕๗ ตอนชนบท - บ้านไผ่ ฟากเหนือ ตรง กม. ๘.๐๐๐ ระยะ ๒๐๐ เมตรเป็นเส้นขนานกับทางหลวงจังหวัด หมายเลข ๒๐๕๗ ตอนชนบท - บ้านไผ่ ไปทางทิศตะวันออกถึงหลักเขตที่ ๒ ซึ่งตั้งอยู่ริมห้วยจิกฝั่งตะวันตกจากหลักเขตที่ ๒ เลียบริมห้วยจิก ฝั่งตะวันตก ไปทางทิศเหนือถึงหลักเขตที่ ๓ ซึ่งตั้งอยู่บนเส้นตั้งฉากกับทางหลวงแผ่นดินหมายเลข๒ ตอนบ้านไผ่ - ขอนแก่น ฟากตะวันตก ตรง กม. ๔๐๒.๐๐๐จากหลักเขตที่ ๓ เป็นเส้นตรงไปทางทิศตะวันออกเฉียงใต้ผ่านทางหลวงแผ่นดิน หมายเลข ๒ ตอนบ้านไผ่ - ขอนแก่น ตรง กม. ๔๐๒.๐๐๐ผ่านทางรถไฟสายตะวันออกเฉียงเหนือ ผ่านทางหลวงจังหวัดหมายเลข ๒๒๒๘ ถึงหลักเขตที่ ๔ซึ่งตั้งอยู่ริมทางหลวงจังหวัดหมายเลข ๒๒๒๘ ฟากตะวันออก ตรง กม. ๒.๓๐๐จากหลักเขตที่ ๔ เป็นเส้นตรงไปทางทิศตะวันออกเฉียงใต้ข้ามห้วยทราย ถึงหลักเขตที่ ๕ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๓ ตอนบ้านไผ่ - มหาสารคาม ฟากเหนือตรง กม. ๑๕.๐๐๐ ระยะ ๒๐๐ เมตรจากหลักเขตที่ ๕ เป็นเส้นขนานกับทางหลวงแผ่นดินหมายเลข ๒๓ตอนบ้านไผ่ - มหาสารคาม ไปทางทิศตะวันออก ถึงหลักเขตที่ ๖ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๓ ตอนบ้านไผ่ - มหาสารคามฟากเหนือ ตรง กม. ๑๗.๑๐๐ ระยะ ๒๐๐ เมตรด้านตะวันออก จากหลักเขตที่ ๖ เป็นเส้นตั้งฉากกับทางหลวงแผ่นดินหมายเลข๒๓ ตอนบ้านไผ่ - มหาสารคาม ตรง กม. ๑๗.๑๐๐ ไปทางทิศใต้ ผ่านทางหลวงแผ่นดิน หมายเลข๒๓ ตอนบ้านไผ่ - มหาสารคาม ตรง กม. ๑๗.๑๐๐ ถึงหลักเขตที่ ๗ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๓ ตอนบ้านไผ่ มหาสารคาม ฟากใต้ตรง กม. ๑๗.๑๐๐ ระยะ ๒๐๐ เมตรด้านใต้ จากหลักเขตที่ ๗ เป็นเส้นขนานกับทางหลวงแผ่นดินหมายเลข๒๓ ตอนบ้านไผ่ มหาสารคาม ไปทางทิศตะวันตก ถึงหลักเขตที่ ๘ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๓ ตอนบ้านไผ่ - มหาสารคามฟากใต้ ตรง กม. ๑๕.๐๐๐ ระยะ ๒๐๐ เมตรจากหลักเขตที่ ๘ เป็นเส้นขนานกับทางหลวงแผ่นดินหมายเลข ๒๓ตอนทางเลี่ยงเมือง ฟากใต้ ไปทางทิศตะวันตกเฉียงใต้ ข้ามห้วยยาง ข้ามห้วยน้อยผ่านทางรถไฟสายตะวันออกเฉียงเหนือ ผ่านทางหลวงจังหวัดหมายเลข ๒๒๒๘ ถึงหลักเขตที่ ๙ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒ ตอนนครราชสีมา - บ้านไผ่ฟากตะวันออก ระยะ ๒๐๐ เมตรจากหลักเขตที่ ๙ เป็นเส้นขนานกับทางหลวงแผ่นดินหมายเลข ๒ตอนนครราชสีมา - บ้านไผ่ ไปทางทิศตะวันตกเฉียงใต้ ผ่านทางหลวงจังหวัดหมายเลข ๒๒๒๘ถึงหลักเขตที่ ๑๐ ซึ่งตั้งอยู่ห่างจากศูนย์กลางทางหลวงแผ่นดินหมายเลข๒ ตอนนครราชสีมา - บ้านไผ่ ฟากตะวันออก ตรง กม. ๓๙๖.๐๐๐ ระยะ ๒๐๐ เมตรด้านตะวันตก จากหลักเขตที่ ๑๐เป็นเส้นตั้งฉากกับทางหลวงแผ่นดินหมายเลข ๒ ตอนนครราชสีมา - บ้านไผ่ ตรง กม.๓๙๖.๐๐๐ ไปทางทิศตะวันตกเฉียงเหนือ ผ่านทางหลวงแผ่นดินหมายเลข ๒ ตอนนครราชสีมา -บ้านไผ่ ตรง กม. ๓๙๖.๐๐๐ ถึงหลักเขตที่ ๑๑ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒ ตอนนครราชสีมา - บ้านไผ่ฟากตะวันตก ตรง กม. ๓๙๖.๐๐๐ ระยะ ๒๐๐ เมตรจากหลักเขตที่ ๑๑ เป็นเส้นขนานกับทางหลวงแผ่นดินหมายเลข ๒ ตอนนครราชสีมา- บ้านไผ่ ไปทางทิศเหนือ ถึงหลักเขตที่ ๑๒ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒ ตอนนครราชสีมา - บ้านไผ่ฟากตะวันตก ตรง กม. ๓๙๙.๐๐๐ ระยะ ๒๐๐ เมตรจากหลักเขตที่ ๑๒ เป็นเส้นขนานกับทางหลวงจังหวัดหมายเลข๒๐๕๗ ตอนชนบท - บ้านไผ่ ไปทางทิศตะวันตกเฉียงเหนือ ถึงหลักเขตที่ ๑๓ซึ่งตั้งอยู่ห่างจากศูนย์กลางทางหลวงจังหวัดหมายเลข ๒๐๕๗ ตอนชนบท - บ้านไผ่ ฟากใต้ตรง กม. ๘.๐๐๐ ระยะ ๒๐๐ เมตรจากหลักเขตที่ ๑๓ เป็นเส้นตั้งฉากกับทางหลวงจังหวัดหมายเลข๒๐๕๗ ตอนชนบท - บ้านไผ่ ตรง กม. ๘.๐๐๐ ไปทางทิศตะวันออกเฉียงเหนือ ผ่านทางหลวงจังหวัดหมายเลข๒๐๕๗ ตอนชนบท - บ้านไผ่ ตรง กม. ๘.๐๐๐ บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลบ้านไผ่จังหวัดขอนแก่น ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลบ้านไผ่อำเภอบ้านไผ่ จังหวัดขอนแก่นซึ่งพ้นจากตำแหน่งในวันที่พระราชกฤษฎีกานี้ใช้บังคับดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป.ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลบ้านไผ่ จังหวัดขอนแก่น พ.ศ. ๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากสุขาภิบาลบ้านไผ่ อำเภอบ้านไผ่ จังหวัดขอนแก่น มีสภาพเหมาะสมที่จะยกฐานะขึ้นเป็นเทศบาลตำบลเพื่อให้ประชาชนในท้องถิ่นนั้นได้ปกครองดูแล และทะนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ขึ้นปิติวรรณ/จัดทำ๑๖ มีนาคม๒๕๖๓อรญา/ตรวจ๑๔ เมษายน๒๕๖๓[๑] ราชกิจจานุเบกษา เล่ม ๙๘/ตอนที่ ๑๐๑/ฉบับพิเศษ หน้า ๑/๒๔มิถุนายน ๒๕๒๔